બનાસકાંઠાના કાંકરેજ તાલુકાના ઇંદ્રાણા ગામની બહેનો પાર્વતી સોલંકી અને જાગૃતિ સોલંકી અનાથ હોવાથી ગામના જ દરબાર સમાજના 40 જેટલા વ્યક્તિઓએ મળીને રુ. 50000નું ફંડ એકઠું કર્યું અને 12 મેના રોજ ધામધૂમથી બંને કન્યાઓના લગ્ન કરાવ્યા હતા. આ ઘટના દ્વારા જાતીવાદી અને ભાગલાવાદી માનસિકતા ધરાવતા લોકો માટે એક શિખ છે. જ્યારે 2001થી 2017 સુધીમાં રાજ્યમાં જ્યાં સૌથી વધુ એટ્રોસિટીના કેસ(1792) નોંધાયા છે તેવા બનાસકાંઠામાં બનેલી આ ઘટના માનવતાની સુવાસ ફેલાવે છે.